
CONVOCATÒRIA PER A L’ATORGAMENT DE SUBVENCIONS A ENTITATS I ASSOCIACIONS LOCALS DE MARTORELLES ANY 2025 PEL PROCEDIMENT DE CONCURRÈNCIA COMPETITIVA 2025

1.- Indicació de l’aprovació de les Bases específiques reguladores i diari oficial on s’han publicat
Per acord del Junta de Govern Local de data 4 de juny de maig de 2025, van ser aprovades les Bases Reguladores Específiques per a l’atorgament de subvencions a entitats i associacions culturals municipals per l’exercici 2025 per part de l’Ajuntament de Martorelles, destinades a finançar projectes i activitats que tinguin com a objectiu promoure la participació i implicació dels seus habitants a través de les diferents entitats i associacions que hi ha al poble l’any 2025.
Aquestes Bases Reguladores Específiques han estat objecte de publicació al Butlletí Oficial de la Província de data 6 de juny de 2025.

2.- Quantia total màxima de les subvencions a atorgar i consignació pressupostària
El pressupost màxim que es destinarà aquest any 2025 per a la concessió de les subvencions regulades en les presents bases anirà a càrrec de la següent aplicació pressupostària:
1400.9420.48950 Subvencions ordinàries a entitats: 31.000€
La concessió de les subvencions que s’atorguin no excediran, en qualsevol cas, del 50% del cost total del projecte o activitats subvencionades i resten condicionades a l’existència de crèdit adequat i suficient en el moment de la resolució de l’atorgament.
L’òrgan competent per la concessió podrà, discrecionalment, no esgotar el crèdit total previst.

3.- Objecte, condicions i finalitat de les subvencions
Un dels objectius fonamentals de l’Ajuntament de Martorelles és promoure la participació i implicació dels seus habitants a través de les diferents entitats i associacions que hi ha al poble.
L’Ajuntament valora el teixit associatiu com a element dinamitzador, en aquest sentit el ventall de propostes que les entitats ofereixen ha de contribuir a generar una societat més justa, més oberta, més tolerant, més solidària i sostenible.
Per tal de donar suport al món associatiu, l’Ajuntament vol continuar impulsant la vida associativa, entre altres, a través de l’activitat administrativa per la via de les subvencions.
Les subvencions s’han de comprendre com un ajut puntual i extraordinari de l’Ajuntament, com a impuls de nous projectes i noves línies d’actuació més que com a contribució usual i rutinària de l’administració en l’activitat ordinària de les entitats.
[bookmark: _Toc104212302][bookmark: _Toc128480723][bookmark: _Toc161230520][bookmark: _Toc161231095]Aquestes subvencions són una doble via de participació: de l’Ajuntament en les activitats organitzades per les entitats i de les mateixes entitats en la programació i planificació de l’oferta organitzada pel propi Ajuntament.
El règim ordinari d’atorgament de les subvencions serà per concurrència competitiva, sota els principis de publicitat, transparència, objectivitat, igualtat i no discriminació. 
Per tal de donar compliment als objectius estratègics definits al Pla d’Actuació del Mandat, i d’acord amb les previsions del Pla Estratègic de Subvencions per al present any, aquestes subvencions hauran de fomentar projectes/activitats d’interès públic o social que tinguin per finalitat:
· Treballar per la cohesió social i la millora de la qualitat de vida
· Accions a favor de la convivència ciutadana
· Promoure un territori sostenible i un desenvolupament econòmic equilibrat.

4.- Procediment de concessió
El procediment de concessió de les subvencions ordinàries serà el de concurrència competitiva d’acord a l’article 22 de la llei general de subvencions que estableix el que per a tot operador jurídic ha de ser la regla general: el procediment ordinari de concessió de subvencions es tramita en règim de concurrència competitiva.

5.- Requisits per la sol·licitud i forma d’acreditar-los
Podran sol•licitar les subvencions aquelles entitats o associacions que reuneixin les següents condicions:
A) Que no tingui afany de lucre.
B) Que l’entitat estigui legalment constituïda i inscrita al Registre Municipal d’Entitats i Associacions d’aquest Ajuntament.
C) Que l’entitat estigui degudament registrada i actualitzada al Departament de Justícia de la Generalitat de Catalunya o al registre estatal del qual depengui.
D) Haver justificat degudament les subvencions concedides en edicions anteriors, dins del termini marcat en la convocatòria anual corresponent i no haver estat objecte de revocació total de subvenció l’any anterior.
Podran ser beneficiaris/es d’aquestes subvencions les persones jurídiques, legalment constituïdes, que hagi de realitzar l’activitat que fonamenta el seu atorgament, sempre que no estiguin afectades per cap de les prohibicions contingudes a l’art.13 de la Llei 38/2003, de 17 de novembre, Llei General de Subvencions a partir d’ara LGS.
No podran sol•licitar les subvencions les  entitats o associacions que no respectin l’actual marc democràtic com la Declaració Universal dels Drets Humans i altres de naturalesa similar o bé que practiquin actuacions xenòfobes, racistes, homòfobes, misògines o discriminin per raons de gènere. 

6.- Documents que han d’acompanyar a la sol·licitud
[bookmark: _Toc128480734][bookmark: _Toc161230530][bookmark: _Toc161231105]Instància normalitzada de sol•licitud de subvenció que inclou les següents declaracions:
· Que l’entitat que representa està legalment constituïda i com a representant es disposa de poders suficients o autorització atorgada al seu favor que el faculta per a la presentació d’aquesta sol·licitud.
· Que no incorre en cap de les circumstàncies que impossibiliten obtenir la condició de persona beneficiaria de subvencions recollides a l’article 13 de La Llei 38/2003, de 17 de novembre General de Subvencions.
· Que es troba al corrent en el compliment de les obligacions tributaries o davant la Seguretat Social imposades per les disposicions vigents, en la forma que es determini reglamentàriament. 
· Que no té deutes de naturalesa tributària amb l’Ajuntament de Martorelles. I que compleix i accepta la normativa general vigent reguladora de les subvencions que atorga l’Ajuntament de Martorelles i tots els requisits exigits a les bases i a la convocatòria per sol·licitar i atorgar aquestes subvencions.
· Que es troba al corrent de la justificació de totes les subvencions rebudes de l’Ajuntament de Martorelles i altres ens i que no es troba amb cap dels supòsits de reintegrament que preveu l’article 37 de la Llei 38/2003, de 17 de novembre, General de Subvencions.
· Que compleix la Llei 19/2014, de 29 desembre, de transparència, accés a la informació pública i bon govern en els termes que li sigui aplicable.
· Que totes les persones que participin en els projectes realitzats per l’entitat amb menors d’edat  no han estat condemnades per sentència ferma per algun delicte contra la llibertat i indemnitat sexual, i que en cas que canviï alguna persona adscrita al projecte, es compromet a aportar una nova declaració responsable. La Llei Orgànica 1/1996, de Protecció Jurídica del Menor, modificada per la Llei 26/2015 i la Llei 45/2015, de voluntariat estableixen l'obligació que s'aportin certificats negatius del Registre Central de Delinqüents Sexuals per a tots els professionals i voluntaris que treballen en contacte habitual amb menors.
· Que compleix la Llei Orgànica 8/2021, de 4 de juny, de protecció integral a la infància i l'adolescència davant de la violència”, en relació als articles 47 i 48 relatiu a l’àmbit de l’esport i de l’oci.
· Que compleix la llei orgànica 3/2007, de 22 de març, per a la igualtat efectiva de dones i homes.
· Que l’entitat que representa té previst desenvolupar el/s projecte/s que es descriuen en aquesta sol·licitud.
· Que totes les dades que consten en aquesta sol·licitud, i als documents que l’acompanyen són certes.
· Que comunicarà a l’Ajuntament si ha sol·licitat/obtingut per al mateix objecte subvencions d’altres ens públics indicant, l’ens atorgant, la quantitat sol·licitada i la quantitat atorgada i en cap cas la quantia de les subvencions municipals, conjuntament amb altres fonts de finançament específiques del projecte no supera el cost total del mateix.
· Que, en cas de no presentar al·legacions a la resolució provisional d’atorgament i denegació, s’entendrà acceptada la sol·licitud en el cas que li sigui atorgada i sol·licita la bestreta del 50% de l’import sol·licitat.
· Que cedeix els drets de reproducció i comunicació pública del projecte subvencionat, així com la memòria justificativa, de forma no exclusiva a l’Ajuntament de Martorelles.
· Que d’acord amb els criteris establerts en les bases, sigui admesa aquesta sol·licitud per a l’atorgament de la corresponent subvenció, d’acord amb el/s projecte/s que es detallen.
[bookmark: _Toc128480735][bookmark: _Toc161230531][bookmark: _Toc161231106]Documentació a aportar amb la sol·licitud
1. Còpia del rebut bancari conforme s’ha pagat la pòlissa d’assegurança de l’any corrent.
2. Còpia del certificats negatius del Registre Central d Delinqüents Sexuals per a tots els professionals i voluntaris que treballen en contacte habitual amb menors d’edat.
3. Còpia del DNI del representant legal que signa la sol·licitud.
4. Còpia del número d’identificació fiscal de l’entitat peticionaria.
5. Còpia de certificat vigent emès pel Departament de Justícia, on es designen els càrrecs directius.
6. Número de compte bancari on es desitja rebre l’ingrés.
7. Còpia de la pòlissa d’assegurança.
[bookmark: _Toc104212315][bookmark: _Toc128480736][bookmark: _Toc161230532][bookmark: _Toc161231107]No caldrà presentar la documentari requerida de l’apartat 3 al 7 sempre que aquesta ja estigui a disposició de l’Ajuntament i no s’hagi produït cap modificació amb posterioritat a la presentació de la mateixa.
L’esmentada documentació haurà de presentar-se via telemàtica i anirà degudament signada pel sol·licitant.
La sol•licitud de subvenció no obliga a l’Ajuntament a concedir-la, ni dóna dret a l’entitat o associació a rebre-la. Així mateix, el fet d’haver rebut ajut en un exercici anterior no genera cap tipus de dret a rebre subvencions en exercicis posteriors.

7.- Termini, forma i  lloc de presentació de les sol·licituds
El termini de presentació de les sol•licituds començarà al dia següent de la publicació de la convocatòria al Diari Oficial de la Província i finalitzarà transcorreguts 20 dies hàbils comptadors des de l’endemà de la publicació, segons estipula l’article 124.2 del Reglament d’Obres, Activitats i Serveis dels Ens Locals.
Les sol•licituds hauran d’estar signades per l’interessat o interessada o pel representant legal de l’entitat i presentar-se de manera telemàtica al Portal de tràmits de l’Ajuntament www.martorelles.cat en compliment de l’article 14 punt 2 de la llei 39/2015 d’1 d’octubre, del procediment administratiu comú de les administracions públiques.
El model normalitzat de sol•licitud, així com el de tots els documents exigits a la base 6 de les presents bases es podran trobar-se a la seu municipal www.martorelles.cat. 
La presentació de la sol•licitud de subvenció pressuposa el coneixement i l’acceptació de les normes que la regulen. 

8.- Rectificació de defectes o omissions en la documentació
En cas que la documentació presentada sigui incorrecta o incompleta, es requerirà a l’entitat beneficiària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistida la seva sol•licitud. 

9.-  Òrgans competents per la instrucció i la proposta de concessió
L’òrgan responsable de la instrucció del procediment per a l’atorgament de les subvencions previstes en les presents bases serà la Regidoria de Participació Ciutadana.
L’òrgan competent per a la resolució de les sol·licituds ho farà de forma motivada i s’haurà de pronunciar no només sobre les sol·licituds a les quals es concedeix la subvenció sinó també sobre les sol·licituds desestimades o denegades.
Les sol·licituds seran valorades en primera instància per la regidoria corresponent i posteriorment consensuades per l’òrgan consultiu que elevarà la proposta a la Junta de Govern Local per a la seva aprovació.
La proposta de concessió de les subvencions serà elaborada per un òrgan col·legiat d’acord amb allò previst a l’article 12.5 de l’Ordenança General de Subvencions de l’Ajuntament i que estarà format per les següents persones:
· El/la Alcalde/ssa, que presidirà l’òrgan.
· El/la Regidor/a de Participació
· El/la Tècnic/a de Participació.
L’òrgan responsable de la resolució del procediment per a l’atorgament de les subvencions serà la Junta de Govern Local.
Atesa la llei 19/2014 del 29 de desembre de transparència, accés a la informació pública i bon govern la informació es publicarà al web una relació del suport econòmic donat a cada entitat.
La presentació de les sol·licituds implicarà la manifestació tàcita del consentiment inequívoc al tractament de dades de caràcter personal i la seva publicació d’acord amb que estableix l’article 18 de la LGS i les condicions que estableix la Llei 19/2013 del 9 de desembre de transparència, accés a la informació pública i bon govern. Seguint la Llei orgànica 15/1999, de 13 de desembre, de protecció de dades de caràcter personal LOPD totes les dades facilitades per les entitats sol·licitants seran incloses en un fitxer propietat de l’Ajuntament de Martorelles, amb la finalitat única i exclusiva de gestionar i tramitar el procediment de concessió de subvencions establerts en aquesta convocatòria d’acord amb els principis de seguretat i confidencialitat de les dades que la normativa sobre protecció de dades estableix. Així mateix, les entitats tindran la possibilitat d’exercir els drets d’accés, rectificació, cancel·lació i oposició, en els termes inclosos en la legislació vigent mitjançant escrit presentat al Registre de l’Ajuntament de Martorelles.

10.-  Termini de resolució i de notificació 
S’examinaran conjuntament, en un sol procediment tots els projectes presentats dins del termini establert. 
El termini per a l’atorgament de les subvencions serà, com a màxim, de 30 dies hàbils a comptar des de la data de tancament del període de presentació de projectes. 
Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 42 de la Llei 39/2015, de 1 d’octubre, del procediment administratiu comú de les administracions públiques.
La manca de resolució dins el termini indicat tindrà efectes desestimatoris d’acord amb el que estableix l’article 54.2.e) de la Llei 26/2010, del 3 d’agost, de règim jurídic i de procediment de les administracions públiques de Catalunya. 

11.- Règim de recursos
La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar des del dia següent a la seva notificació.
Alternativament i de forma potestativa, es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.

12.- Criteris objectius d’atorgament de la subvenció
Les subvencions s’atorgaran a aquells sol·licitants que compleixin els requisits establerts en les presents bases reguladores de la fórmula següent:
La quantia total de la subvenció es la suma obtinguda per les puntuacions atorgades atenen a criteris generals de funcionament de la entitat i els criteris generals sobre un puntuació màxima de 100 punts:.
Criteris generals
1. Haver participat com a mínim a tres activitats organitzades per l’Ajuntament l’any anterior (a raó de 5 punts per activitat): Reis, Sant Jordi, Sant Joan, Festival Brunzit-VAP, Setmana Esportiva, Diada Nacional de Catalunya, Festa Major, Homenatge a la Gent Gran, Caminada Càncer mama, Castanyada, Fira de Nadal, Quinto de Nadal, col·laboració amb les escoles. (Fins a 20 punts).
2. El nombre de membres que aglutina l’entitat (fins a 5 punts).
3. Per l’organització d’almenys de dues d’activitat obertes a la ciutadania amb més de tres anys de trajectòria (5 punts).
4. Per la capacitat d’autofinançament (fins a 10 punts).
5. Haver Participat a activitats en relació a la promoció de la igualtat de gènere organitzades per la Regidoria d’Igualtat i/o organitzar activitats pròpies de sensibilització vers la igualtat (fins a 5 punts). 
6. Difusió exclusiva en llengua catalana i promoció de les tradicions catalanes (fins a 10 punts). 
7. Per la participació de l’entitat als cursos de formació i als consell sectorials (fins a 5 punts).
Criteris específics
Àmbit cultural, educatiu, juvenil, atenció a la diversitat, gent gran, cooperació i solidaritat, acció veïnal, igualtat, salut pública i medi ambient
-	La repercussió o benefici de les activitats per un major nombre de destinataris (fins a 5 punts)
-	La qualitat del projectes o activitats (fins a 10 punts)
-	La innovació i creativitat (fins a 5 punts)
-	El foment de la identitat col·lectiva del municipi (fins a 5 punts)
-	El foment de la participació activa de la població (fins a 5 punts)
-	La promoció de la representació del municipi i/o de l’entitat a l’exterior (fins a 5 punts).
-	Per l’organització d’almenys dues activitats obertes a la ciutadania (5 punts).
Àmbit entitats esportives
Per entitats esportives que promoguin la promoció esportiva per equips
-	Per equips de les categories infantils (fins els 12 anys) (fins 10 punts)
-	Per equips de la resta de categories fins els 18 anys (fins 5 punts)
-	Per valoració del nombre de fitxes o llicències esportives de Martorelles (Fins a 15 punts)
-	Per tenir almenys el 40% d’equips equips íntegrament femenins (10 punts).
Per a entitats amb esportives individuals que participen en activitats i/o competicions oficials. 
-	Pel nombre d’esportistes individuals infantils (fins els 12 anys) (fins 5 punts)
-	Pel nombre d’esportistes individuals que participen en competicions. (fins a 5 punts)
-	Projecció del municipi en competicions territorials, estatals i internacionals (fins a 5 punts)
-	Per valoració del nombre de fitxes o llicències esportives de Martorelles (Fins a 20 punts)
-	Per tenir almenys el 40% d’equips equips íntegrament femenins (5 punts).
Entitats relacionades en l’àmbit del comerç, consum i turisme
-	Pel % de comerços associats respecte el total del municipi (Fins a 20 punts)
-	Increment/decrement del número d'associats respecte l'any anterior	(Fins a 5 punts)
-	Qualitat del projecte presentat (Fins a 5 punts)
-	Per la coorganització amb l’Ajuntament en la promoció d’activitats conjuntament (fins a 10 punts)
Tota la informació que no quedi recollida als formularis de sol·licitud no serà susceptible de ser puntuada.

13.- Mitjans de notificació o publicació
S’examinaran conjuntament, en un sol procediment tots els projectes presentats dins del termini establert. 
El termini per a l’atorgament de les subvencions serà, com a màxim, de 30 dies hàbils a comptar des de la data de tancament del període de presentació de projectes. 
Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 42 de la Llei 39/2015, de 1 d’octubre, del procediment administratiu comú de les administracions públiques.
La manca de resolució dins el termini indicat tindrà efectes desestimatoris d’acord amb el que estableix l’article 54.2.e) de la Llei 26/2010, del 3 d’agost, de règim jurídic i de procediment de les administracions públiques de Catalunya. 

